CELEX: E2011J0005
Language: da
Date: 2011-09-20 00:00:00
Title: Domstolens dom af 20. september 2011 i sag E-5/11 — EFTA-Tilsynsmyndigheden mod Kongeriget Norge (En kontraherende parts manglende opfyldelse af sine forpligtelser — Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed — Europa-Parlamentets og Rådets forordning (EF) nr. 1891/2006 af 18. december 2006 om flerårig finansiering af Det Europæiske Agentur for Søfartssikkerheds tiltag til bekæmpelse af forurening fra skibe og om ændring af forordning (EF) nr. 1406/2002)

22.12.2011   
            
            
               DA
            
            
               Den Europæiske Unions Tidende
            
            
               C 374/15
            
         DOMSTOLENS DOM
   af 20. september 2011
   i sag E-5/11
   EFTA-Tilsynsmyndigheden mod Kongeriget Norge
   (En kontraherende parts manglende opfyldelse af sine forpligtelser — Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed — Europa-Parlamentets og Rådets forordning (EF) nr. 1891/2006 af 18. december 2006 om flerårig finansiering af Det Europæiske Agentur for Søfartssikkerheds tiltag til bekæmpelse af forurening fra skibe og om ændring af forordning (EF) nr. 1406/2002)
   2011/C 374/10
   I sag E-5/11, EFTA-Tilsynsmyndigheden mod Kongeriget Norge, angående PÅSTAND om, at det fastslås, at Kongeriget Norge ved ikke at træffe de nødvendige foranstaltninger til at gennemføre a) den retsakt, der er nævnt i punkt 56o i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed), som tilpasset EØS-aftalen ved protokol 1 hertil, og b) den retsakt, der er nævnt i pkt. 56oa i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 2038/2006 af 18. december 2006 om flerårig finansiering af Det Europæiske Agentur for Søfartssikkerheds tiltag til bekæmpelse af forurening fra skibe og om ændring af forordning (EF) nr. 1406/2002), som tilpasset til EØS-aftalen ved protokol 1 hertil, i sin nationale retsorden inden for den fastsatte frist har tilsidesat sine forpligtelser i henhold til EØS-aftalens artikel 7, har Domstolen, sammensat af præsidenten Carl Baudenbacher og dommerne Per Christiansen og Páll Hreinsson (refererende dommer), afsagt dom den 20. september 2011.
   Domskonklusionen lyder således:
   
               1)
            
            
               Det fastslås, at Kongeriget Norge ved ikke at træffe de nødvendige foranstaltninger til at gennemføre a) den retsakt, der er nævnt i punkt 56o i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed), som tilpasset EØS-aftalen ved protokol 1 hertil, og b) den retsakt, der er nævnt i pkt. 56oa i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 2038/2006 af 18. december 2006 om flerårig finansiering af Det Europæiske Agentur for Søfartssikkerheds tiltag til bekæmpelse af forurening fra skibe og om ændring af forordning (EF) nr. 1406/2002), som tilpasset til EØS-aftalen ved protokol 1 hertil, i sin nationale retsorden inden for den fastsatte frist har tilsidesat sine forpligtelser i henhold til EØS-aftalens artikel 7.
            
         
               2)
            
            
               Kongeriget Norge tilpligtes at betale sagens omkostninger.